als_Latn dik_Latn sag_Latn
“Prandaj prononcimet dhe caktimet e afateve kohore edhe të kryekuvendarit (Kadri Veseli), më shumë janë mediale, qëllimi i të cilit është që të blejë kohë dhe eventualisht të kalohet në harrës, duke gjetur modifikim të ri politik për murin. Besoj, se aktualiteti është favor i mirë që shteti të tregojë fuqinë, jo kundër serbëve, por kundër atyre që e kanë thyer ligjin”, ka thënë njohësi i çështjeve politike Ismet Haziri.
Ndonëse ministrja për dialog Edita Tahiri, kishte zotuar se muri në veri të Mitrovicës do të rrafshohet për tokë gjatë muajit janar, megjithatë një gjë e tillë nuk ndodhi. Këtë plan e kishte forcuar akoma më shumë edhe rezoluta e Kuvendit të Kosovës, që obligonte të njëjtën agjendë, dhe Kryetari i Kuvendit Kadri Veseli i cili këtë afat e kishte zgjatur deri në gjysmën e muajit shkurt.
Deputetja e VV-së Shqipe Pantina ka thënë, se jo vetëm këto marrëveshje, por pothuajse asnjë marrëveshje që Hashim Thaçi dhe Ivica Daçiç e më vonë Isa Mustafa dhe Aleksandër Vuçiç kanë nënshkruar dhe nuk janë zbatuar, e në veçanti ato marrëveshje të cilat kanë prodhuar obligime edhe për Serbinë. Sipas saj, i tërë dialogu i deri tashëm me Serbinë nuk ka sjellë asnjë lloj përparimi as në integrimin e serbëve vendor, as në forcimin e shtetësisë së Kosovës.
“Përkundrazi ai dialog e ka forcuar ndikimin e Serbisë jo vetëm në pjesën veriore të vendit por në të gjitha ato lokacione ku ka serb e në shumë çështje Serbia është bërë hisedarë në vendimmarrje edhe në tërë Kosovën dhe pa miratimin e saj nuk mund të vendosin institucione e Kosovës siç ishte p.sh. rasti i formimit të ushtrisë. Ky dialog i ka sjellë Kosovës dëme të shumëfishta dhe do na duhet kohë dhe shumë punë për të riparuar të gjitha këto dëme të shkaktuara fillimisht nga vetë udhëheqësit e institucioneve tona”, ka thënë deputetja Pantina.
(Tekstin e plotë mund ta lexoni Enjten në publikimin e shtypur të gazetës kombëtare “Bota sot”)
als_Latn als_Latn als_Latn als_Latn als_Latn